**At male im- og ekspressionistisk**

**Øvelse med fokus på farver og malestil**

**Impressionisme**

Impressionisme er en strømning inden for malerkunsten og litteratur. Den startede i Frankrig i 1870’erne, og kommer af ordet ‘impression’, der betyder ‘*indtryk*‘.

Når man ser impressionistiske malerier tæt på, er der ofte brugt en teknik, som ser meget grynet ud. Billedet af sammensat af hundreder eller tusindevis af små prikker eller penselstrøj. Når man ser billedet på afstand forenes farverne på den helt rigtige måde og motivet virker meget detajleret.

Det er ikke et forsøg på at male naturaflistisk, maleren forsøger kun at indfange en oplevelse af virkeligheden i et bestemt øjeblik.

Man satte farverne op på lærredet side om side i små kommalignende enkeltstrøg; ved betragtning på den rette afstand forenede farverne sig i betragterens øje (optisk blanding) til en flimrende og vibrerende helhed, hvis maleriske lyskraft var af en indtil da ukendt naturnærhed.

Impressionisternes nye "regnbuepalet" var sammensat af solspektrets rene farver samt hvidt; jordfarver og sort blev udeladt. For yderligere at styrke opfattelsen af billedernes lysreflektion udnyttede de kontrasten mellem spektralfarvernes kolde og varme egenskaber.

Denne naturalistiske side blev også understreget ved det fotografiske øjebliksbilledes betydning for impressionisterne; de efterlignede gerne snapshoteffekten i fotografiernes ofte lidt tilfældigt virkende motivbeskæringer til at fremme indtrykket af det flygtige og momentane.

Impressionistiske kunstnere fokuserer på at indfange den øjeblikkelige stemning og atmosfære i deres værker. Lyset og farvernes skiftende nuancer spiller en afgørende rolle i impressionistiske malerier, og kunstnerne bruger ofte pasteltoner til at skabe deres billeder.

**Ekspressionisme**

I Ekspressionismen bliver det moderne menneske skildret i al sin hæslighed. Det er luderen, udbytteren, selvmorderen og det fortravlede storbymenneske, der er centrale i persongalleriet. Samt især storbyen selv, fordi den netop er eksponent for mange af civilisationens mest destruktive kræfter.

Den ekspressionistiske bevægelse spirede inden Første Verdenskrig (1914-18) men fik et afgørende skub efter krigen. Krigen var et kulturelt chok, der vendte op og ned på verdens tilstand. Den blev et væsentligt talerør for kunstnere, der ville sprænge de kendte rammer for kunsten. Her kunne kunstneren udtrykke sine indre følelser i et voldsomt og kontroversielt formsprog.

Begrebet ekspressionisme stammer fra det latinske ‘ekspressio’, der betyder ‘udtryk’, og det, kunstneren har på hjerte, får kraftfulde udtryk i den ekspressionistiske kunst. Her sættes ord, lyd og farver på kunstnerens subjektive følelser, fornemmelser og selvoplevede indtryk. Kunstnernes budskaber har form af et voldsomt indre pres, der kommer til udtryk gennem følelsesmæssige udbrud. Billedet skal ikke behage øjet! Hvert eneste ekspressionistisk billede blev dybest set en afbildning af kunstnerens aktuelle sindstilstand, anskueliggjort ved dens prægning af billedets motiv eller emne.

Med hævdelsen af det subjektive måtte ekspressionisternes billeder selvsagt blive forskelligartede. Alligevel fik den ekspressionistiske udtryksform visse almene grundtræk.

Der sås en gennemgående tendens til forenkling af de figurative billedkomponenter, som gerne blev fremstillet med stærke farver i store, relativt ubrudte flader. Penselføringen var oftest præget af udtryksfuld heftighed, og det ekspressive indhold søgtes intensiveret gennem en stærkt deformerende figurtegning, grænsende til karikatur.

|  |  |
| --- | --- |
| Impressionistisk malestil | Ekspressionistisk malestil |
| * Tager udgangspunkt i en oplevelse af virkeligheden * "regnbuepalet" var sammensat af solspektrets rene farver samt hvidt; jordfarver og sort blev udeladt * kontrasten mellem spektralfarvernes kolde og varme egenskaber- ingen sort! * små kommalignende enkeltstrøg | * tager udgangspunkt i det indre * stærke, klare, rene farver * forenklede figurer og store følelser * afbildning af kunstnerens aktuelle sindstilstand * store, relativt ubrudte flader * Fremstår ofte foruroligende og livlige med deres hurtige, voldsomme penselstrøg og uden korrekt farvegengivelse |

Et billede, der indeholder tekst, skærmbillede, Font/skrifttype, dokument

Automatisk genereret beskrivelse

Et billede, der indeholder maleri, paraply, kunst, plante

Automatisk genereret beskrivelse

Impressionistisk!

Et billede, der indeholder maleri, båd, kunst, udendørs

Automatisk genereret beskrivelse

Impressionistisk!

Et billede, der indeholder maleri, tegning, skitse, Kunstværk

Automatisk genereret beskrivelse

Ekspressionisme: måden, mennesket på billedet føler indeni (sindstilstand) kan ses i motiv og baggrund- en sindsbevægelse omdanner sanseindtryk i forhold til os

selv men også omgivelser.

Et billede, der indeholder maleri, tegning, kunst, Ansigt

Automatisk genereret beskrivelse

